title: I Dadong Dengkot
text: Dadong Dengkot kabakta ka rumah sakit Sanglah olih Pak Amir. Gedé Lara ngeling gerong-gerong sambilanga ngorahang “Dadong, Dadong, Dadong.” Buk Amir tekek ngelut Gedé Lara sambilanga ngusap-usap sirah anaké alit. Neked di rumah sakit Dadong Dengkot masuk ruang UGD. Duang jam makeloné dokter miwah perawat mréksa Dadong Dengkot. Saget ada dokter pesu uli ruang UGD.“Keluarga pasien yang mana?” Bapak dokteré matakon tekén perawat ané milu ngetut uli duri.